b'\n_START_ARTICLE_\nGregor Gojmir Krek\n_START_SECTION_\n\xc5\xbdivljenjepis\n_START_PARAGRAPH_\nKrek je imel odli\xc4\x8dno pravni\xc5\xa1ko kariero; leta 1911 je postal dvorni tajnik (na Dunaju), leta 1918 pa je postal vi\xc5\xa1ji de\xc5\xbeelni sodni svetnik na takrat novo ustanovljenem sodi\xc5\xa1\xc4\x8du v Ljubljani. Leta 1920 je postal redni profesor rimskega in civilnega prava na Pravni fakulteti v Ljubljani. Krek je bil tudi dekan Pravne fakultete (1920/21, 1926/27), 1934/35) in rektor Univerze v Ljubljani (1921/22)._NEWLINE_Ob pomo\xc4\x8di zalo\xc5\xbenika Lavoslava Schwentnerja je ustanovil glasbeno revijo Novi akordi, ki je izhajala 13 let. V njej je izdal mnoge svoje skladbe (samospeve, klavirske, zborovske in komorne skladbe). Od 7. oktobra 1938 je bil redni \xc4\x8dlan SAZU; med letoma 1939 in 1942 je bil tudi glavni tajnik te ustanove._NEWLINE_Njegov o\xc4\x8de je bil slavist Gregor Krek.'